Title: ประกาศองค์การบริหารส่วนตำบลพระเจ้า เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับการจัดระบบข้อมูลข่าวสารส่วนบุคคลของหน่วยงานราชการองค์การบริหารส่วนตำบล

ประกาศองค์การบริหารส่วนตำบลพระเจ้า

ประกาศองค์การบริหารส่วนตำบลพระเจ้า
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับการจัดระบบข้อมูลข่าวสารส่วนบุคคล
ของหน่วยงานราชการองค์การบริหารส่วนตำบล[๑]

ด้วยพระราชบัญญัติข้อมูลข่าวสารของราชการ พ.ศ.
๒๕๔๐ มาตรา ๒๓ (๓) กำหนดให้หน่วยงานของรัฐจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ เกี่ยวกับการจัดระบบข้อมูลข่าวสารส่วนบุคคล คือ
ประเภทบุคคลที่มีการเก็บข้อมูลไว้ ประเภทของระบบข้อมูลข่าวสารส่วนบุคคล
ลักษณะของการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล วิธีการขอให้แก้ไขเปลี่ยนแปลงข้อมูล
และแหล่งที่มาของข้อมูล

เพื่อปฏิบัติตามพระราชบัญญัติข้อมูลข่าวสารดังกล่าว
องค์การบริหารส่วนตำบลพระเจ้าจึงได้จัดระบบข้อมูลข่าวสารส่วนบุคคลของหน่วยงานราชการ
องค์การบริหารส่วนตำบลพระเจ้า อำเภอเชียงขวัญ จังหวัดร้อยเอ็ด ดังนี้

๑. ประเภทของบุคคลที่มีการจัดเก็บข้อมูลไว้
๑.๑ ผู้บริหาร
และสมาชิกสภาองค์การบริหารส่วนตำบลพระเจ้า
๑.๒ พนักงานส่วนตำบล
เจ้าหน้าที่ทุกระดับสังกัดองค์การบริหารส่วนตำบลพระเจ้า
๑.๓ ลูกจ้างประจำ พนักงานจ้างตามภารกิจ
และพนักงานจ้างทั่วไปขององค์การบริหารส่วนตำบลพระเจ้า

๒. ประเภทของระบบข้อมูลข่าวสารส่วนบุคคล
๒.๑ ทำเนียบประวัติ แฟ้มประวัติ
ทะเบียนประวัติผู้บริหารและสมาชิกสภาองค์การบริหารส่วนตำบลพระเจ้า
๒.๒ สมุดประวัติ ก.พ. ๗

๓. ลักษณะการใช้ข้อมูลตามปกติ
ใช้ในการบริหารงานบุคคลขององค์การบริหารส่วนตำบล

๔. วิธีการขอตรวจดูข้อมูลข่าวสารของเจ้าของข้อมูล
๔.๑
กรอกแบบขอตรวจสอบข้อมูลส่วนบุคคลต่อเจ้าหน้าที่ผู้รับผิดชอบ
๔.๒ ผู้มีอำนาจขององค์การบริหารส่วนตำบลพระเจ้า
ได้แก่ นายกองค์การบริหารส่วนตำบลพระเจ้า ผู้รักษาราชการแทน
ผู้ปฏิบัติหน้าที่นายกองค์การบริหารส่วนตำบล
เจ้าหน้าที่ผู้รับมอบหมายเป็นผู้พิจารณาอนุญาต หรืออนุมัติ
และเจ้าหน้าที่ผู้รับผิดชอบจะดำเนินการต่อไป

๕. วิธีการขอแก้ไขเปลี่ยนแปลงข้อมูล
๕.๑ ขอเปลี่ยนแปลงแก้ไขวัน เดือน
ปีเกิดของพนักงานส่วนตำบล ลูกจ้าง และพนักงานจ้างขององค์การบริหารส่วนตำบลพระเจ้า
ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน
ปีเกิดในทะเบียนประวัติข้าราชการ พ.ศ. ๒๕๒๗
๕.๒ การแก้ไขเพิ่มเติมรายการในแฟ้มประวัติ ก.พ. ๗
มีแนวทางปฏิบัติดังนี้
๑) การผ่านการอบรม ดูงาน
และได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมโดยสำเนาหลักฐานที่เกี่ยวข้อง
ให้องค์การบริหารส่วนตำบลพระเจ้า จำนวน ๓ ชุด
๒) การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตร และสำเนาแสดงผลการศึกษา จำนวน ๓ ชุด
๓) การเปลี่ยนชื่อตัว ชื่อสกุล
ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว ชื่อสกุล
พร้อมกับแนบ ทร. ๑๔ (สำเนาทะเบียนบ้าน)
๔) การเพิ่มรายการอื่น ๆ เช่น
การได้รับคัดเลือกเป็นพนักงานส่วนตำบลดีเด่น ฯ ให้ส่งสำเนาใบประกาศหรือหลักฐานอื่น
ๆ จำนวน ๑ ชุด

๖. แหล่งที่มาของข้อมูล
๖.๑ เจ้าของประวัติ
๖.๒ ผลการเลือกตั้ง และแต่งตั้ง
๖.๓ คำสั่งแต่งตั้ง โยกย้าย และคำสั่งอื่น ๆ
ของต้นสังกัด

ประกาศ
ณ วันที่ ๑๐ พฤศจิกายน พ.ศ. ๒๕๕๑
วิชิต
 ธานีวรรณ
นายกองค์การบริหารส่วนตำบลพระเจ้า

ปริยานุช/ผู้จัดทำ
๒๗
มกราคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๘ ง/หน้า ๘๐/๑๙ มกราคม ๒๕๕๒